CELEX: 32011R0715
Language: lt
Date: 2011-07-19 00:00:00
Title: 2011 m. liepos 19 d. Komisijos įgyvendinimo reglamentas (ES) Nr. 715/2011, kuriuo penkioliktą kartą iš dalies keičiamas Tarybos reglamentas (EB) Nr. 1763/2004, nustatantis tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

22.7.2011   
            
            
               LT
            
            
               Europos Sąjungos oficialusis leidinys
            
            
               L 191/19
            
         KOMISIJOS ĮGYVENDINIMO REGLAMENTAS (ES) Nr. 715/2011
   2011 m. liepos 19 d.
   kuriuo penkioliktą kartą iš dalies keičiamas Tarybos reglamentas (EB) Nr. 1763/2004, nustatantis tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. spalio 11 d. Tarybos reglamentą (EB) Nr. 1763/2004, nustatantį tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (1), ypač į jo 10 straipsnio a dalį,
   kadangi:
   
               (1)
            
            
               Reglamento (EB) Nr. 1763/2004 I priede išvardyti asmenys, kuriems taikomas tame reglamente numatytas lėšų ir ekonominių išteklių įšaldymas;
            
         
               (2)
            
            
               Komisija yra įgaliota iš dalies keisti šį priedą atsižvelgdama į Tarybos sprendimus, kuriais įgyvendinama 2004 m. spalio 11 d. Tarybos bendroji pozicija 2004/694/BUSP dėl tolimesnių priemonių, remiančių veiksmingą TBTBJ mandato vykdymą (2). Bendroji pozicija 2004/694/BUSP pakeista 2010 m. spalio 7 d. Tarybos sprendimu 2010/603/BUSP dėl tolesnių priemonių, kuriomis remiamas veiksmingas Tarptautinio baudžiamojo tribunolo buvusiajai Jugoslavijai (TBTBJ) mandato vykdymas (3). Tarybos įgyvendinimo sprendimu 2011/422/BUSP (4) įgyvendinamas Sprendimas 2010/603/BUSP;
            
         
               (3)
            
            
               Reglamentu (EB) Nr. 1763/2004 vykdomas Sprendimas 2010/603/BUSP, jeigu būtina imtis veiksmų Sąjungos lygmeniu. Todėl Reglamento (EB) Nr. 1763/2004 I priedas turėtų būti atitinkamai pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1763/2004 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 19 d.
      
         
            Komisijos vardu,
         
            Pirmininko vardu
         
         
            Užsienio politikos priemonių tarnybos vadovas
         
      
   
   
      (1)  OL L 315, 2004 10 14, p. 14.
   
      (2)  OL L 315, 2004 10 14, p. 52.
   
      (3)  OL L 265, 2010 10 8, p. 15.
   
      (4)  OL L 188, 2011 7 19, p. 19.
   
      PRIEDAS
      Reglamento (EB) Nr. 1763/2004 I priede išbraukiamas šis įrašas:
      
                  „14.
               
               
                  Mladić, Ratko. Gimimo data: 1942 03 12. Gimimo vieta: Bozanovici, Kalinovik savivaldybė, Bosnija ir Hercegovina. Pilietybė: a) Bosnijos ir Hercegovinos; b) Serbijos ir Juodkalnijos.“